Az Ongropack Kft. 1993. Október 1-én alakult a BorsodChem Zrt leányvállalaként. Termelő tevékenységét 1994. január 2-án kezdte meg, PVC kemény és PVC lágyfólia gyártással és értékesítéssel. Tulajdonosi döntés alapján 1996. július 1-től egyesült a szintén 100%-s BorsodChem tulajdonban lévő Poly- Platt Kft-vel. Társaságunk tevékenységi köre így bővült a PVC lemezek gyártásával és feldolgozásával és értékesítésével. Az Ongropack megalakulása óta több nagy értékű technológiai fejlesztést hajtott végre, a gyártókapacitását megtöbbszörözte.
A beruházások eredményeképpen, fólia és lemezgyártási tevékenységünk összkapacitása eléri 20.000 tonnát.
2008. január 1-től, tulajdonosi döntés alapján, Társaságunk átvette üzemeltetésre a BC ZRt. Kompaund Üzletág Keverő üzemének azon részét, amely eddig is a mi tevékenységünkhöz állította elő a PVC porkeverékeket.
Ugyanebben az évben hozta meg döntését a Borsodchem arra vonatkozóan, hogy műanyagfeldolgozó vállalatát értékesíti, új tulajdonosa az ETIMO Kft. képviseletében a BorsodChem korábbi vezérigazgatója, Kovács F. László úr.
Társaságunk a BorsodChem Rt. telephelyén belül, Kazincbarcikán helyezkedik el, a területet és az épületeket bérli a ZRt-től.
Termékek és technológia:
Ongrofoam habosított lemezek
A társaság fő tevékenysége PVC fóliák és lemezek gyártása és értékesítése.
PVC fólia termékeinket ONGROFOL, lemez termékeinket ONGRODUR és ONGROFOAM márkanéven hozzuk forgalomba.
ONGROFOL márkanevű termékeink: Kemény PVC fóliák · Lágy PVC fóliák
Ongrofol L típusú fólia
ONGRODUR márkanevű termékeink: kemény PVC síklemezek
ONGROFOAM márkanevű termékünk: szabadon habosított kemény PVC síklemezek.
A PVC kemény fóliákat kalanderezési technológiával, PVC lágy fóliákat extrúziós fúvási technológiával, PVC lemezeinket extrúziós technológiával állítjuk elő.
A kemény PVC fólia felhasználási területe gyógyszer, élelmiszeripari és egyéb műszaki csomagoló anyagként.
Lágy PVC fóliáinkat az élelmiszeripar használja csomagoló anyagként.
Lemez termékeinket az építőiparban, a reklámiparban, a vegyiparban és a gépiparban használják. Termékeink 75%-át export, 25%-át belföldi piacokon értékesítjük.
Tel.: 48/510-148 Fax: 48/310-005
Email: ongropack@ongropack.hu
Kazincbarcika "megünnepelte a szociális munkát"